PATVIRTINTA

Kelmės rajono socialinių paslaugų centro direktoriaus

2021 m. gruodžio 30 d. įsakymu Nr. V-377

**KELMĖS RAJONO SOCIALINIŲ PASLAUGŲ CENTRO**

**GRUPINIO GYVENIMO NAMŲ SOCIALINIO DARDUOTOJO PADĖJĖJO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Socialinio darbuotojo padėjėjo pareigybė (pareigybės kodas – 341205) priskiriama kvalifikuotų darbuotojų grupei.

2. Pareigybės lygis – C.

3. Pareigybė reikalinga padėti asmeniui palaikyti socialinius įgūdžius, teikti pagalbą maisto gaminimo, asmens higienos priežiūroje, užtikrinti ir prižiūrėti priskirtų patalpų švarą ir tvarką.

4. Pareigybės pavaldumas – socialinio darbuotojo padėjėjas tiesiogiai pavaldus Kelmės rajono socialinių paslaugų centro (toliau – Centras) Grupinio gyvenimo namų vyriausiajam socialiniam darbuotojui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Socialinio darbuotojo padėjėjas privalo:

5.1. turėti ne žemesnį kaip vidurinį išsilavinimą;

5.2. būti išklausęs įžanginius socialinio darbuotojo padėjėjo mokymus ar baigęs ir turintis socialinio darbuotojo išsilavinimą.

5.3. turėti pirmosios pagalbos teikimo žinių;

6. Socialinio darbuotojo padėjėjas turi:

6.1. gebėti dirbti savarankiškai ir komandoje, suprasti socialinio darbo esmę ir prasmę;

6.2. gebėti bendrauti su neįgaliaisiais ir senyvo amžiaus asmenimis;

6.3. suvokti Grupinio gyvenimo namų gyventojų poreikius;

6.4. gebėti lavinti gyventojų sugebėjimus ir nukreipti juos tinkama linkme;

6.5. padėti gyventojams jaustis visuomenės nariais;

6.6. būti komunikabilus, kruopštus, sąžiningas, kantrus, dėmesingas;

6.7. žinoti higienos normų reikalavimus;

6.8. mokėti naudotis pirminėmis gaisro gesinimo priemonėmis ir žinoti jų buvimo vietą.

7. Socialinio darbuotojo padėjėjas atlieka gyventojų auklėjamąjį darbą, todėl jo elgesys turi būti moralus, jis privalo laikytis etikos ir moralės normų, darbo ir kalbos kultūros reikalavimų bendraujant su gyventojais bei kolegomis.

8. Socialinio darbuotojo padėjėjas kartą metuose privalo pasitikrinti sveikatą.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

9. Socialinio darbuotojo padėjėjas vadovaujasi Lietuvos Respublikos įstatymais, Vyriausybės nutarimais, Centro direktoriaus įsakymais, socialinio darbuotojo etikos normomis, darbo tvarkos taisyklėmis, darbuotojų saugos ir sveikatos, priešgaisrinės saugos instrukcijomis, šiais pareiginiais nuostatais.

10. Socialinio darbuotojo padėjėjas kasmet, ne mažiau kaip 16 akademinių valandų, turi kelti savo kvalifikaciją, domėtis socialinio darbo naujovėmis.

11. Pagrindinės socialinio darbuotojo funkcijos:

11.1. bendrauti su Grupinio gyvenimo namų gyventojais ir jų artimaisiais;

11.2. stebėti gyventojų būseną ir apie tai informuoti specialistus;

11.3. teikti gyventojams buitines ir higienos paslaugas: padėti gyventojams nusimaudyti, nusiprausti, pasikeisti lovos skalbinius ir atiduoti juos skalbimui; padėti pasikeisti gyventojams viršutinius ir apatinius drabužius, juos atiduoti išskalbti, prireikus, padėti sutvarkyti drabužius; nusiprausus gyventojui, padėti sutvarkyti vonią ar dušą; padėti palaikyti gyventojų gyvenamosios aplinkos švarą ir tvarką (padėti prižiūrėti gyventojų spintelių, spintų švarą ir tvarką, sutvarkyti lovas, kambariuose prižiūrėti gėles); padėti gyventojams nueiti į tualetą, prireikus, susitvarkyti; padėti gyventojams pasiruošti šventėms, susitikimams, išvykoms pas gydytojus, ekskursijoms ir pan.; padėti gyventojams nueiti į vykstančius užsiėmimus, susitikimus, koncertus ar dalyvauti Šv. Mišiose; gyvenamuosiuose kambariuose stengtis sukurti gyventojams namų aplinką; užtikrinti gyventojų materialinių ir dvasinių poreikių tenkinimą, padėti nugalėti socialinius ir fizinius sunkumus; nepalikti gyventojų be priežiūros; darbo metu neužsiimti pašaliniais reikalais;

11.4. padėti gyventojams pavalgyti arba jeigu jie patys to padaryti negali – pamaitinti; stebėti, kad gyventojai nenaudotų ir nelaikytų seno maisto;

11.5. gyventojams pavalgius, padėti surinkti bei išplauti indus (vadovaujantis indų plovimo taisyklėmis), padėti nuvalyti stalus;

11.6. padėti gyventojams pasigaminti pusryčius, priešpiečius, pietus, pavakarius, vakarienę;

11.7. gyventojui mirus, socialinio darbuotojo padėjėjas elgiasi pagal tvarką „Mirštančiojo slauga ir laidojimo paslaugų teikimo tvarka“.

11.8. atsakyti už jam priskirtus gyventojus, prižiūrėti jų kambarius (į šį procesą itraukiant kambarių gyventojus);

11.9. vykdyti socialinio darbuotojo ir kitų specialistų (slaugytojų, užimtumo specialisto) nurodymus;

11.10. nepalikti savo darbo vietos prieš tai neinformavęs tiesioginio vadovo.

11.11. dirbti komandoje su socialiniu darbuotoju, užimtumo specialistu, bendrosios praktikos slaugytoju.

11.12. kartu su gyventojais dalyvauti atliekant veiklas, susijusias su ugdymu, užimtumu, kasdiene savitarna, maisto gaminimu, konservavimu, aplinkos, daržo tvarkymu ir pan.

11.13. bendradarbiaujant su kitais specialistais teikti socialines paslaugas;

11.14. vykdyti kitus Centro direktoriaus ir vyriausiojo socialinio darbuotojo nurodymus.

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 (data)